Wò hǔ cáng lóng

Wò hǔ cáng lóng (en chinés tradicional: 臥虎藏龍) que en galego significa "Tigre agazapado, Dragón agochado"; é un filme wuxia (de acción, aventuras e artes marciais) dirixido por Ang Lee en 2000. É unha coprodución entre China, Hong Kong, Taiwán e Estados Unidos e a lingua orixinal é o mandarín. Está protagonizado por estrelas do cine de etnia chinesa, incluíndo a Chow Yun-fat, Michelle Yeoh, Zhang Ziyi e Chang Chen. O filme baséase na novela Crouching Tiger, Hidden Dragon do escritor de literatura wuxia Wang Dulu. As escenas de artes marciais e as de acción son froito das coreografías de Yuen Wo Ping.

 Sinopse 

É unha historia ficticia, situada no período da Dinastía Qing na China, aproximadamente durante o reinado do Emperador Qianlong (arredor de 1680).

Os protagonistas da historia son dous experimentados e famosos mestres en artes marciais, Li Mu Bai (Chow Yun-fat) e Yu Shu Lien (Michelle Yeoh). Os dous están namorados, pero cren que non poden estar xuntos porque Shu Lien é a viúva do mellor amigo de Mu Bai. Por outra parte, Jen (Zhang Ziyi), filla do Gobernador Yu de Manchuria (Fa Zeng Li), desexa desesperadamente ter a vida emocionante e chea de aventuras dun guerreiro. Polo que de xeito secreto, Jen convértese na alumna da malvada guerreira "Raposa de Xade" (Cheng Pei-pei), de quen Mu Bai xurou vingarse xa que matou o seu mestre. Mu Bai vai na busca da súa lendaria espada, "A espada celestial", que roubou Jen. Jen loita contra Mu Bai en varias ocasións, e pese a superioridade de Mu Bai, el rexeita matala porque quere adestrala como aprendiz. Jen tamén loita contra Shu Lien, quen intenta ensinarlle os valores do amor e a amizade. Pero Jen non se deixa convencer polo seu amor prohibido co bandido do deserto Lo (Chang Chen), e rexeita a axuda de Mu Bai e Shu Lien.

 Personaxes 
 Chow Yun-fat como Li Mu Bai
 Michelle Yeoh como Yu Shu Lien
 Zhang Ziyi como Jen Yu (versión en mandarín) / Jiao Long (versión internacional)
 Chang Chen como Lo "Nube Escura" / Luo Xiaohu
 Cheng Pei-pei como Raposa de Xade
 Sihung Lung como Sir Te
 Li Fazeng como Gobernador Yu
 Gao Xi'an como Bo
 Hai Yan como Madam Yu
 Wang Deming como Inspector de policía Tsai / Prefeto Cai Qiu
 Huang Suying como Tío Wu
 Yang Rui como Maid
 Li Kai como Gou Jun Pei
 Feng Jianhua como Gou Jun Sinung
 Ma Zhongxuan como Mi Biao
 Li Baocheng como Fung Machete Chang
 Yang Yongde como Monk Jing
 Zhang Shaocheng como O home na noite

 Galardóns e nomeamentos 
 2000: 4 Oscars: Mellor película estranxeira. 10 Nomeamentos.
 2000: 2 Globos de Ouro: Mellor director, película de fala non inglesa. 3 Nomeamentos.
 2000: 4 premios BAFTA, incluíndo David Lean á dirección, Anthony Asquith. 14 Nomeamentos.
 2000: National Board of Review: Mellor película de fala non inglesa.
 2000: Círculo de críticos de Nova York: Mellor fotografía.
 2000: 2 premios no Festival de Toronto: Mellor director (Ang Lee), mellor película.

 Notas 

 Véxase tamén 
 Outros artigos 
 Filmes de Taiwán propostos ó Óscar ó mellor filme internacional
 Filmes propostos ó mellor filme internacional na 73ª edición dos Óscar

 Ligazóns externas 
 Ficha na IMDb 
 Ficha en AllMovie 
 Ficha en BoxOfficeMojo 
 Ficha en RottenTomatoes 
 Ficha en Metacritics 

Categoría:Filmes de 2000
Categoría:Filmes en lingua mandarín
Categoría:Filmes de Hong Kong
Categoría:Filmes de Taiwán
Categoría:Filmes dos Estados Unidos de América
Categoría:Filmes da China
Categoría:Filmes dirixidos por Ang Lee
Categoría:Filmes de Sony Pictures Classics
Categoría:Filmes wuxia
Categoría:Filmes ambientados en Pequín
Categoría:Filmes ambientados na dinastía Qing
Categoría:Óscar ó mellor filme internacional